Diari Oficial de la Generalitat Valenciana


Sumari del DOGV 5606, del 25-09-2007 (2007/11516)

Informació pública del Ple de l'Ajuntament de Potríes, de 12 de setembre de 2007, de l'acord de concert previ del Pla General d'Ordenació Urbana.
-------------------------------------------------------------------------------------------------------------------------------------------------

### Dades del document

Número de DOGV
:   5606

Data del DOGV
:   25-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/11459


Data del document
:   13-09-2007

Organisme emissor
:   Ajuntament de Potries

Tipus de document
:   Informació Pública

Descriptors 

:   * Potries
    * pla d'urbanisme
    * administració local

Informació pública del Ple de l'Ajuntament de Potríes, de 12 de setembre de 2007, de l'acord de concert previ del Pla General d'Ordenació Urbana. [2007/11852]  
El Ple de l'Ajuntament de Potríes del passat dia 12 de setembre de 2007, va adoptar l'acord següent:  
1. Vist que el Ple de l'Ajuntament de Potríes, el 25 de febrer de 2004, va aprovar inicialment i va remetre a la conselleria de Territori i Habitatge, el document de concert previ per a la revisió del planejament general de la població.   
2. Vist que, després de la introducció de les modificacions exigides per l'administració autonòmica, és imminent l'aprovació per part de la conselleria el dit document de concert previ. Els treballs d'estudi i redacció del projecte detallat del nou Pla General d'Ordenació Urbana, estan avançats i és previsible que s'expose al públic en un termini inferior a l'any.   
3. Vist que amb anterioritat, mai no han sigut publicats en el Diari Oficial de la Comunitat Valenciana, acords pels quals es decretava la suspensió de les llicències en el terme municipal.  
4. Atés que l'article 101.1 de la Llei Urbanística Valenciana diu:   
" els òrgans administratius competents per a sotmetre a informació pública plans i programes, inclús abans de convocar esta, podrà acordar la suspensió de la tramitació i de l'atorgament de llicències d'activitat, de parcel·lació de terrenys, edificació i demolició per a àrees o usos determinats, a fi de facilitar l'estudi o reforma de l'ordenació urbanística. Els actes administratius pels que es decrete la suspensió de llicències, per a produir efectes hauran de ser publicats en el Diari Oficial de la Comunitat Valenciana."   
El número 3 de l'article 101 limita a un any la vigència de la suspensió de llicències decretada estant el planejament en fase d'estudi i redacció.  
5. Atés que l'article 83 de la mateixa llei atribuïx competències per a sotmetre a informació pública els plans, al mateix òrgan municipal que el tinga per a promoure la seua revisió, sense atribuir la dita competència al ple municipal.   
6. Atés que d'acord amb l'article 22.2-c de la Llei 7/1985, de Bases de Règim Local, el Ple és l'òrgan competent únicament per a la "Aprovació inicial del planejament general i aprovació que pose fi a la tramitació municipal de la resta de plans i instruments de planejament" sense atribuir competència a la corporació per a exposar al públic o promoure la revisió del planejament. La mateixa regulació reproduïx l'article 50.3 del RD 2568/1986, Reglament d'Organització i Funcionament del Règim Jurídic de les Administracions Públiques (ROFRJAP).  
7. Atés que l'article 21-1-s atribuïsca a l'alcalde la funció per a exercir les competències atribuïdes per les lleis genèricament a l'ajuntament, sense assignar-les a cap altre òrgan administratiu concret.  
8. Vist l'informe de l'arquitecte municipal, resulta convenient suspendre l'atorgament de llicències d'activitat, de parcel·lació de terrenys, edificació i demolició, a fi de facilitar l'estudi o reforma de l'ordenació urbanística, en tot el nucli urbà en allò que contradiga el document de concert previ aprovat per l'ajuntament, i el projecte de PGOU redactat per a la seua exposició al públic, i de forma específica de totes aquelles llicències que impliquen la construcció d'un tercera planta en tot el sòl urbà de la població exceptuant, la UE-2 la UE-5 i les illes de casa número 20 i 17 del nucli urbà. Per tant, únicament podran atorgar-se llicències d'edificació de la planta baixa i dos alçades.   
D'acord amb l'informe tècnic es pretén amb això, que les determinacions del futur PGOU siguen executables, facilitar l'elaboració i aprovació del PGOU i que el nucli urbà de la població mantinga la seua coherència i imatge actual, amb dos alçades màxim, durant la tramitació administrativa del nou planejament.   
Per tot això s'acorda, per unanimitat:  
1r. Suspendre l'atorgament de llicències d'activitat, de parcel·lació de terrenys, edificació i demolició, a fi de facilitar l'estudi o reforma de l'ordenació urbanística, en tot el nucli urbà en allò que contradiga el document de concert previ aprovat per l'ajuntament, i el projecte de PGOU redactat per a la seua exposició al públic, i de forma específica de totes aquelles llicències que impliquen la construcció d'un tercera planta en tot el sòl urbà de la població exceptuant, la UE-2 la UE-5 i les illes de casa número 20 i 17 del nucli urbà.  
2n. Enviar a publicar esta resolució en el Diari Oficial de la Comunitat Valenciana.   
Potríes, 13 de setembre de 2007.- L'alcalde: Juan Fernando Monzó Peiró.